На основу члана 99. Закона о планирању и изградњи („Службени гласник Републике Србије“, број: 72/2009, 81/2009 - испр., 64/2010 – одлука УС, 24/2011, 121/2012, 42/2013, 98/2013- одлука УС, 132/2014 и 145/2014), члана 22. и 25. Одлуке о грађевинскм земљишту („Службени лист Општине Србобран“, број: 11/2010, 4/2013,4/2015, 19/2016 друга одлука и 6/2019), и Одлуке Скупштина општине Србобран,број 463-9/2019-I од 28.03.2019. године објављује се:

**ЈАВНИ ОГЛАС**

**ЗА ОТУЂЕЊЕ ГРАЂЕВИНСКОГ ЗЕМЉИШТА У ЈАВНОЈ СВОЈИНИ У СРБОБРАНУ ПУТЕМ ПРИКУПЉАЊА ПОНУДА**

**I** Расписује се јавни оглас за прикупљање понуда ради отуђења, неизграђеног грађевинског земљишта у јавној својини општине Србобран у Србобрану ул. Девет Југовоића.

Јавни оглас се расписује по почетној тржишној цени земљишта за следећу парцелу:

**1. ПАРЦЕЛА БРОЈ 2194 површине 05 ари 94 м2 уписане у лист непокретности број 4826 КО Србобран.**

НАМЕНА ПАРЦЕЛЕ Предметна парцела је у зони становања и намењена је изградњи породично . стамбеног објеката, пословно стамбеног објекта, пословног објекта, вишепородично- стамбеног објеката или вишепородично стамбено пословног објекта

КАРАКТЕР ОБЈЕКТА стални

СПРАТНОСТ П до максимално П+1+Пк

-ИНДЕКС ЗАУЗЕТОСТИ ПАРЦЕЛЕ максимално 50%

- обезбедити зелену површину минимално 30%

-ИНДЕКС ИЗГРАЂЕНОСТИ ПАРЦЕЛЕ максимално 1,6

**Почетна цена за парцелу износи 287.876,16динара**

**2. ПАРЦЕЛА БРОЈ 2195 површине 05 ари 45 м2 уписане у лист непокретности број 4826 КО Србобран.**

НАМЕНА ПАРЦЕЛЕ Предметна парцела је у зони становања и намењена је изградњи породично . стамбеног објеката, пословно стамбеног објекта, пословног објекта, вишепородично- стамбеног објеката или вишепородично стамбено пословног објекта

КАРАКТЕР ОБЈЕКТА стални

СПРАТНОСТ П до максимално П+1+Пк

-ИНДЕКС ЗАУЗЕТОСТИ ПАРЦЕЛЕ максимално 50%

- обезбедити зелену површину минимално 30%

-ИНДЕКС ИЗГРАЂЕНОСТИ ПАРЦЕЛЕ максимално 1,6

**Почетна цена за парцелу износи 264.128,80 динара**

**Парцеле 2194 и 2195 чине једну целину. Парцела број 2195 нема непосредан приступ јавној површини.**

**Укупна површина за наведене парцеле износи 11ари 39м2.**

**Почетна цена за обе парцеле износи 552.004,96 динара**

Минимална цена, тј. почетна цена за отуђење грађевинског земњишта, тржишна вредност према процени Пореске управе Србобран износи 484**,64 динара по m2**.

**II УРЕЂЕНОСТ:** грађевинске парцеле се налазе у блоку који је комунално опремљен**.** Недостајећи објекти инфраструктуре биће изграђени у складу са Програмом уређивања грађевинског земљишта или уговором о заједничком опремању грађевинског земљишта.

**III ПЛАНИРАНА НАМЕНА ПАРЦЕЛЕ:**Предметна парцела је у зони становања и намењена је изградњи породично . стамбеног објеката, пословно стамбеног објекта, пословног објекта, вишепородично- стамбени објекат или вишепородично стамбено пословни објект у складу са Планом гернералне регулације насеља Србобран („Службени лист Општине Србобран», број: 11/2012 и 4/2019). У случају градње само пословног објекта израђује се урбанистички пројекат.У оквиру зоне становања није дозвољена изградња фарми, производних објеката већих капацитета, складишних објеката већих капацитета - осим за потребе пољопривредног газдинства, нити бављење делатношћу која буком, штетним гасовима повећањем обима саобраћаја , зрачењем или на други начин може угрозити квалитет становања

**IV Парцеле се отуђују у виђеном стању** и лице коме се земљиште отуђи сноси евентуалне трошкове на измештању, обезбеђењу и заштити инсталација и објеката инфраструктуре (евидентираних и неевидентираних на Копији плана водова) и извршиће припремање парцеле која се отуђује ( уклањање дрвећа и другог растиња, смећа и шута, насипање и равнање терена...)

Прикључење на предметну изграђену комуналну инфраструктуру ће се извршити према условима и мерилима надлежних јавних предузећа.

У случају да учесник на огласу има потребе за додатне комуналне капацитете исти ће се регулисати уговором о заједничком опремању грађевинског земљишта у складу са Програмом уређивања грађевинског земљишта.

Допринос за уређивање грађевинског земљишта се обрачунава за нето корисну површину објекта. Обрачун доприноса за уређивање грађевинског земљишта извршиће се на основу  главног пројекта објекта.

**V ОПШТЕ ОДРЕДБЕ**

**1** Наведени износ минималне цене је почетни за давање понуда.

**2**. Понуде се достављају за обе парцеле заједно – у пакету. Понуде достављене за појединачне парцеле се неће разматрати

**3.** Обавезује се лице коме се земљиште отуђује да објекат изгради у року од 3 године од закључења уговора о отуђењу грађевинског земљишта.

**4.** Последице евентуалног неизвршења обавезе наведене у тачки 3 овог става, ће бити утврђене уговором.

**5.** Понуда за учешће на Огласу подноси се у писменој форми (у затвореној коверти на којој је назначено **земљиште на коју се односи)**, препоручено или непосредно на адресу: Општина Србобран, Трг Слободе бр. 2, 21480 Србобран сa назнаком „За Комисију за спровођење поступка отуђења односно давања у закуп грађевинског земљишта “ - понуду не отварати.

Понуђени износ мора бити изражен у динарском износу који може бити исти или већи од почетног износа за отуђење утврђеног у делу I Јавног огласа.

**6.** Отварање понуда и избор најповољнијег понуђача обавиће „Комисија за спровођење поступка отуђења односно давања у закуп грађевинског земљишта“ (у даљем тексту: Комисија) дана **14.05.2019. године у 10,00 часова** , у просторијама зграде Општине Србобран, Трг Слободе бр. 4. соба бр. 1 Оделење за урбанизам стамбено комуналне послове и заштиту животне средине општинске управе Србобран, те се обавештавају учесници да могу присуствовати отварању понуда.

**7** Лице коме се земљиште отуђује је дужан да исплати утврђену цену грађевинског земљишта у року од 15 дана од дана закључења уговора о отуђењу.

**8.** Порез на пренос апсолутних права по основу отуђења сноси лице коме се земљиште отуђује као и трошкове уписа права у јавним књигама за евиденцију непокретности и правима на њима.

**9.** Предност добијања земљишта има онај понуђач који понуди највиши износ за предметну парцелу уз прихватање осталих услова који су утврђени овим огласом.

**10.** Сви трошкови везани за изградњу подземних и осталих инсталација и опремање земљишта унутар парцела које се отуђују обавеза су лица коме се земљиште отуђује (инвеститора), и падају на његов терет.

**11.** Гарантни износ за учешће на огласу износи 20% од почетног износа минималне цене, односно 97,00 дин по m2. Гарантни износ се уплаћује на рачун: Општине Србобран, посебан депозит број: 840-1038804-35 модел 97 позив на број **78-233.**  Уплаћени гарантни износ биће враћен учесницима који не успеју на огласу у року од 8 дана од дана доношења одлуке о отуђењу земљишта, а најповољнијем понуђачу ће бити урачунат као део понуђене цене. Најповољнији понуђач губи право на повраћај гарантног износа у случају одустајања од своје понуде, и у случају да ако у року од 30 дана од дана доношења Одлуке о отуђењу грађевинског земљишта не закључи уговор са Председником општине или лицем које он овласти.

**12.** Уколико се по закљученом Уговору не исплати утврђена цена, уговор се сматра раскинутим, а надлежни орган Општинске управе покреће поступак за поништај Одлуке о отуђењу земљишта. Лице коме се земљиште отуђује, са којим је раскинут уговор, нема право на повраћај гарантног износа – депозита.

**13.** Рок за подношење понуда је 30 дана од дана објављивања Јавног огласа у средствима информисања, и траје почев од **11.04.2019.** године, закључно са **10.05.2019.** године до 14 00 часова.

**14.** Право учешћа на јавном огласу имају физичка, правна лица и предузетници који су регистровани на територији Републике Србије.

Понуда мора да садржи:

1. **за физичка лица:** име и презиме, јединствен матични број грађана, број личне карте, адресу становања и број телефона;

2. **за предузетнике и правна лица:** назив, односно пословно име, порески идентификациони број, матични број, седиште, број телефона, потпис овлашћеног лица.

**Поред наведеног Понуда мора да садржи и**:

- износ понуђене цене отуђења земљишта,

- доказ о уплаћеном гарантном износу,

- специјална и оверена пуномоћ (у случају да понуду доставља пуномоћник),

- фотокопија личне карте за физичка лица,

- решење о упису у Регистар привредних субјеката или други одговарајући регистар,

- оверену изјаву о прихватању свих услова из огласа,

- број текућег рачуна за враћање депозита.

Документа која се прилажу морају бити оригинали не старији од шест месеци или оверене фотокопије.

Ако понуда не садржи наведене податке, учесник губи право учешћа у поступку.

Уколико се на Јавни оглас пријави само један учесник, грађевинско земљиште у јавној својини се може отуђити под условом да је учесник понудио најмање почетни износ цене за отуђење грађевинског земљишта и прихватио све друге услове из огласа.

Графички приказ земљишта које је предмет отуђења биће доступан јавности радним даном у временском периоду од 07:00 до 14:00 часова у просторијама Одељења за урбанизам стамбено комуналне послове и заштиту животне средине Општинске управе Србобран.

Ближа обавештења везана за оглас могу се добити од Снежане Бајић - шефа Оделења за урбанизам, стамбено-комуналне послове и заштиту животне средине Општинске управе Србобран, на телефон 021/731-773.

Доставити:

- Дневном листу “ Српски Телеграф”

- На огласну таблу Општине Србобран

|  |
| --- |
| **ПРЕДСЕДНИК** |
| **ОПШТИНЕ СРБОБРАН** |
| **Радивој Парошки** |

- на интернет страницу Општине Србoбран

**У Србобрану, 09.04.2019. године.**